Държавен вестник, бр. 28, 2006 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  28
(2) Министърът делегира със заповед право-
мощия на заместник-министрите и определя
техните функции.
(3) Функциите на министъра в негово отсъс-
твие от страната или когато ползва законоуста-
новен отпуск, се изпълняват от определен със
заповед за всеки конкретен случай заместник-
министър.
Раздел II
Правомощия на министъра
Чл. 5. (1) В изпълнение на Конституцията
на Република България и законите на страната
министърът:
1. провежда държавната политика за регио-
нално развитие;
2. осъществява функциите на управляващ
орган на Оперативна програма “Регионално
развитие 2007—2013” и оперативните програ-
ми за трансгранично сътрудничество;
3. провежда държавната политика по ус-
тройство на територията, осъществява методи-
ческо ръководство и контрол върху цялостната
дейност по устройство на територията;
4. провежда държавната жилищна политика;
5. упражнява ръководство и контрол по ця-
лостната дейност във връзка с кадастъра;
6. организира дейността по геодезия и кар-
тография;
7. осъществява методическо ръководство,
координация и контрол по развитието, усъвър-
шенстването, функционирането и ползването на
системата за гражданска регистрация и адми-
нистративно обслужване;
8. провежда държавната политика в област-
та на усъвършенстване на административно-
териториалното устройство и развитие и укреп-
ване на местното самоуправление;
9. осигурява условия за прилагане на прин-
ципите за енергийна ефективност и опазване на
околната среда в областта на териториалното и
селищното устройство, строителството и стро-
ителната индустрия;
10. осъществява правомощията като орган
по чл. 6 от Закона за обезщетяване на собстве-
ници на одържавени имоти (ЗОСОИ);
11. осъществява общо ръководство при уп-
равлението и разпореждането с недвижимите
имоти—държавна собственост;
12. осъществява контрол по законосъобраз-
ното упражняване от физически лица и от юри-
дически лица на предоставените им права вър-
ху държавните недвижими имоти;
13. представлява държавата по дела, които
се отнасят до недвижими имоти—държавна
собственост, и/или упълномощава за това об-
ластните управители;
14. осъществява общото ръководство и кон-
трол на пътното дело;
15. формира и провежда държавната поли-
тика при планирането и изграждането на път-
ната инфраструктура;
16. създава организация по финансиране-
то, изготвянето на предложения за предоста-
вяне на концесии, организирането и провеж-
дането на конкурси и търгове и по осъществя-
ването на контрола по концесионните дого-
вори съгласно нормативно определените пра-
вомощия;
17. осъществява държавната политика, свър-
зана с дейностите по експлоатация, изгражда-
не, реконструкция и модернизация на водоснаб-
дителните и канализационните системи и съо-
ръжения на населените места и за предпазване
от вредното въздействие на водите в границите
на населените места;
18. организира дейността и утвърждава със-
тава на комисиите и резултатите от възлагане-
то и провеждането на процедурите по Закона за
обществените поръчки (ЗОП);
19. осигурява хармонизирането на законода-
телството на Република България със законо-
дателството на Европейския съюз в областта
на регионалното развитие и благоустройство-
то, проектирането и строителството;
20. осигурява информация и публичност във
връзка с контрола по изпълнение на поетите
ангажименти по глава 21 “Регионална полити-
ка и координация на структурните инструмен-
ти” и контрола по изпълнението им;
21. изпълнява и други функции в областта
на административно-териториалното устройс-
тво и местните власти, устройството на тери-
торията, кадастъра, геодезията и картографи-
ята, държавните имоти и жилищната полити-
ка, строителството, системите на В и К секто-
ра, благоустройството, пътното дело, конце-
сиите, експертизата, устройствения и строи-
телния контрол, възложени му със закон или с
акт на Министерския съвет;
22. при осъществяване на държавната поли-
тика в международен план председателства
българската част на смесените междуправител-
ствени комисии за икономическо, промишле-
но, търговско и техническо сътрудничество, за
които е определен с решение на Министерския
съвет, осъществява двустранното сътрудничес-
тво на министерството със сродни министерст-
ва, ведомства и държавни органи от други стра-
ни, подписва двустранни и многостранни дого-
вори и спогодби и ръководи международни
инвестиционни програми;
23. организира и осъществява дейностите
по програмиране и управление на Програма
ФАР в частта “Икономическо и социално
сближаване” и “Трансгранично сътрудничес-
тво” от компетенциите на министерството,
като взаимодейства с националния координа-
тор на помощта;
24. организира и контролира дейностите по
програмиране и управление на Програма ИСПА
в частта от компетенциите на министерството,
като взаимодейства с Националния ИСПА ко-
ординатор;